ভারতকে বিপুল সামরিক সরঞ্জামের অনুমোদন আমেরিকার

ওয়েবডেস্ক: পহেলগাম হামলার (Pahalgam Attack) প্রত্যাঘাতের প্রস্তুতি। তৈরি ভারতে তিন বাহিনী। মহড়া চলছে। ভয়ে কাঁপছে পাকিস্তান (Pakistan)। উদ্বিগ্ন বিশ্ব।  দুই পরমাণু শক্তিধর দেশের যুদ্ধ হলে কী পরিণতি হতে পারে! রাষ্ট্রসঙ্ঘ (United Nations) দুই দেশকেই শান্ত হতে আহ্বান জানিয়েছে। জম্মু ও কাশ্মীরের পহেলগামে নিরীহ পর্যটকদের উপর জঙ্গি হামলায় ভারত প্রত্যাঘাত করবেই। বৃহস্পতিবারই প্রতিরক্ষা মন্ত্রী রাজনাথ সিংয়ের সঙ্গে আমেরিকার প্রতিরক্ষা সচিব পিট হেগসেথের (Pete Hegseth) পহেলগাম হামলা নিয়ে কথা হয়েছে। তারই মধ্যে ভারতেকে বিপুল পরিমাণে সামরিক সরঞ্জাম দিতে চলেছে আমেরিকা। এদিন তার অনুমোদন দিল আমেরিকার দ্য ডিফেন্স সিকিউরিটি কোঅপারেশন এজেন্সি। ১৩১ মিলিয়ন ডলারের গুরুত্বপূর্ণ সামরিক সরঞ্জামের অনুমোদন দেওয়া হয়েছে।

এদিকে এদিন প্রতিরক্ষা মন্ত্রকের তরফে এক্স হ্যান্ডলে জানানো হয়েছে, প্রতিরক্ষা মন্ত্রী আমেরিকার প্রতিরক্ষা সচিবকে পাকিস্তানের সন্ত্রাসবাদে মদত দেওয়ার বিষয়ে জানিয়েছেন। পাকিস্তানের সন্ত্রাসবাদী সংগঠনগুলিকে অর্থ প্রদান, সমর্থন করা ও প্রশিক্ষণ দেওয়ার ইতিহাস রয়েছে। এই ধরনের জঘন্য সন্ত্রাসের বিরুদ্ধে আন্তর্জাতিক সম্প্রদায়ের দ্ব্যর্থহীনভাবে নিন্দা করা দরকার। বুধবারই ভারতের বিদেশ মন্ত্রী এস জয়শঙ্কর কথা বলেন আমেরিকার বিদেশ সচিব মার্কো রুবিওর সঙ্গে।

আরও পড়ুন: ‘চুন চুন কে বদলা লেঙ্গে’ জঙ্গীদের হুঁশিয়ারি অমিত শাহের

দেখুন অন্য খবর: